# Službeni list C 377A/9. s

| | ISSN 1977-1088 |
| --- | --- |
| Službeni list
  Europske unije | C 377A |
| | |
| Hrvatsko izdanje | Informacije i objave | Godište 63.9. studenoga 2020. |

ISSN 1977-1088

Službeni list

Europske unije

C 377A

Hrvatsko izdanje

Informacije i objave

Godište 63.9. studenoga 2020.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2020/C 377 A/01 | Glavna uprava za Proračun – Objava slobodnog radnog mjesta zamjenika glavnog direktora (razred AD 15) (članak 29. stavak 2. Pravilnika o osoblju) – COM/2020/10397 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2020/C 377 A/01

Glavna uprava za Proračun – Objava slobodnog radnog mjesta zamjenika glavnog direktora (razred AD 15) (članak 29. stavak 2. Pravilnika o osoblju) – COM/2020/10397

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 9.11.2020 | HR | Službeni list Europske unije | CA 377/1 |
| --- | --- | --- | --- |

9.11.2020

HR

Službeni list Europske unije

CA 377/1

---

Glavna uprava za Proračun

Objava slobodnog radnog mjesta zamjenika glavnog direktora (razred AD 15)

(članak 29. stavak 2. Pravilnika o osoblju)

COM/2020/10397

(2020/C 377 A/01)

O nama

Glavna uprava za proračun zapošljava 530 osoba, a sastoji se od šest uprava, od kojih pet ima sjedište u Bruxellesu, a jedna u Bruxellesu i Luxembourgu.

To je središnja služba Komisije odgovorna za izradu i izvršenje proračuna EU-a u godišnjim i višegodišnjim ciklusima koja osigurava da se on izvršava u skladu s Financijskom uredbom. Glavna uprava za proračun odgovorna je i za pravni okvir koji se primjenjuje na izvršenje proračuna EU-a u institucijama, agencijama i državama članicama te ima ključnu ulogu u promicanju dobrog financijskog upravljanja i kulture uspješnosti. U tom su smislu konkretni rezultati proračuna EU-a i njegova dodana vrijednost u svim politikama EU-a zadaće Glavne uprave za proračun. U širem kontekstu, nadležnosti i politički prioriteti Glavne uprave za proračun određeni su Ugovorom i pobliže definirani političkim smjernicama koje je predsjednica von der Leyen utvrdila za Komisiju za razdoblje 2019. – 2024.

U vezi s oglašenim radnim mjestom, Glavna uprava za proračun imat će ključnu ulogu u financiranju proračunske potpore Unije za plan oporavka Unije od krize uzrokovane bolešću COVID-19 pojačanim operacijama uzimanja i davanja zajmova za instrument SURE te financiranjem raznih politika EU-a u fazi obnove i oporavka. Zbog povećanja opsega, složenosti i političke važnosti operacija uzimanja i davanja zajmova Glavne uprave za proračun (financijske operacije su šire i uključuju aktivnosti upravljanja imovinom) bit će potrebno poboljšati i upravljanje tim aktivnostima i nadzor nad njima.

Opis radnog mjesta

Radno mjesto zamjenika glavnog direktora, koji će biti središnja točka u osiguravanju dobrog upravljanja i učinkovitog upravljanja rizikom aktivnosti Uprave E u Glavnoj upravi za proračun (operacije uzimanja i davanja zajmova / financijske operacije).

Te se aktivnosti moraju provoditi na temelju transparentnih i dobro dokumentiranih postupaka kako bi se transakcije izvršavale na najpovoljniji način za proračun Unije i uz puno poštovanje regulatornih i etičkih zahtjeva. Rizici u ponašanju i financijski rizici koji predstavljaju značajan rizik za proračun Unije i ugled Komisije moraju se identificirati i učinkovito smanjiti ako ih nije moguće ukloniti. Komisija i njezino osoblje moraju u svim svojim aktivnostima voditi računa o cjelovitosti tržišta i očuvanju ugleda Komisije u pogledu poštenog i etičnog postupanja.

Da bi se postigli ti ciljevi, potrebno je izgraditi snažni kapacitet za neovisnu kontrolu aktivnosti uzimanja i davanja zajmova / financijskih operacija i nadzor nad njima. Te bi dužnosti trebale biti objedinjene u jednom članu višeg rukovodstva s jasnim mandatom i ovlastima kako bi se osigurali primjereni postupci upravljanja i upravljanja rizikom, održali strogi standardi i otklonili utvrđeni problemi u postupku ili provedbi transakcija. Taj član višeg rukovodstva trebao bi biti neovisan o izvršnom rukovodstvu Uprave, koje bi mu bilo odgovorno. U pogledu okvira za rizik, zamjenik glavnog direktora bit će odgovoran povjereniku nadležnom za proračun.

Zamjenik glavnog direktora ima sljedeće odgovornosti:

| — | upravljanje provedbom strogih postupaka upravljanja za operacije uzimanja i davanja zajmova / financijske operacije, |
| --- | --- |

—

upravljanje provedbom strogih postupaka upravljanja za operacije uzimanja i davanja zajmova / financijske operacije,

| — | nadzor razvoja strogih postupaka za upravljanje rizikom/kontrolu za sva ključna pitanja (donošenje i preispitivanje priručnika, unaprjeđenje procesa), |
| --- | --- |

—

nadzor razvoja strogih postupaka za upravljanje rizikom/kontrolu za sva ključna pitanja (donošenje i preispitivanje priručnika, unaprjeđenje procesa),

| — | praćenje usklađenosti nepredviđenih obveza koje proizlaze iz financijskih operacija (uključujući proračunska jamstva) s kapacitetom proračuna Unije za preuzimanje rizika (usklađenost s manevarskim prostorom proračuna), |
| --- | --- |

—

praćenje usklađenosti nepredviđenih obveza koje proizlaze iz financijskih operacija (uključujući proračunska jamstva) s kapacitetom proračuna Unije za preuzimanje rizika (usklađenost s manevarskim prostorom proračuna),

| — | u funkciji glavnog dužnosnika za praćenje usklađenosti zadužen je za nadzor stroge i učinkovite provedbe kontrola te istrage u slučaju sumnje u nepravilnosti kontrola, |
| --- | --- |

—

u funkciji glavnog dužnosnika za praćenje usklađenosti zadužen je za nadzor stroge i učinkovite provedbe kontrola te istrage u slučaju sumnje u nepravilnosti kontrola,

| — | revizija i preispitivanje pojedinačnih transakcija ili vrsta transakcija, uključujući ex ante provjere i postupanje po pritužbama i/ili drugim navodima. |
| --- | --- |

—

revizija i preispitivanje pojedinačnih transakcija ili vrsta transakcija, uključujući ex ante provjere i postupanje po pritužbama i/ili drugim navodima.

U provođenju tih zadaća zamjeniku glavnog direktora pomažu:

| — | sektor upravljanja rizikom za upravljanje imovinom u odjelu BUDG.E1, |
| --- | --- |

—

sektor upravljanja rizikom za upravljanje imovinom u odjelu BUDG.E1,

| — | sektor upravljanja rizikom za uzimanje i davanje zajmova u odjelu BUDG.E3, |
| --- | --- |

—

sektor upravljanja rizikom za uzimanje i davanje zajmova u odjelu BUDG.E3,

| — | pravni sektor u odjelu BUDG.E4 koji pomaže zamjeniku glavnog direktora ocjenom svih pitanja povezanih s usklađenošću te pravnim savjetima, |
| --- | --- |

—

pravni sektor u odjelu BUDG.E4 koji pomaže zamjeniku glavnog direktora ocjenom svih pitanja povezanih s usklađenošću te pravnim savjetima,

| — | odjel računovodstva BUDG.E2 koji zamjeniku glavnog direktora pruža računovodstvene informacije i potporu u vezi s unutarnjim i vanjskim revizijama, |
| --- | --- |

—

odjel računovodstva BUDG.E2 koji zamjeniku glavnog direktora pruža računovodstvene informacije i potporu u vezi s unutarnjim i vanjskim revizijama,

| — | odjel BUDG B2 koji pomaže zamjeniku glavnog direktora u ocjeni usklađenosti nepredviđenih obveza s kapacitetom proračuna za preuzimanje povezanih financijskih rizika te na zahtjev pruža sve informacije. |
| --- | --- |

—

odjel BUDG B2 koji pomaže zamjeniku glavnog direktora u ocjeni usklađenosti nepredviđenih obveza s kapacitetom proračuna za preuzimanje povezanih financijskih rizika te na zahtjev pruža sve informacije.

Te su službe obvezne upozoriti zamjenika glavnog direktora na nedostatke u izvješćivanju i upravljanju rizikom ili u pojedinačnim transakcijama. One su u potpunosti na raspolaganju zamjeniku glavnog direktora te postupaju na njegov zahtjev i u skladu s njegovim uputama u svim pitanjima u okviru njegova mandata.

Zamjenik glavnog direktora osim toga predsjeda Odborom za nadzor rizika (za operacije uzimanja/i davanja zajmova/financijske operacije) koji se redovito sastaje kako bi preispitao funkcioniranje sustava upravljanja i postupaka upravljanja rizikom. Odbor savjetuje zamjenika glavnog direktora u pogledu mogućih poboljšanja struktura i procesa te utvrđivanja novih rizika ili rizika u nastajanju.

Zamjenik glavnog direktora također supredsjeda Odborom za upravljanje imovinom i radu Odbora, čijem radu pridonosi neovisnom perspektivom i mišljenjem o upravljanju rizikom.

Osim tih zadaća povezanih s uzimanjem i davanjem zajmova, glavni direktor zamjeniku glavnog direktora može povjeriti i druge zadaće povezane s upravljanjem proračunom.

Traženi profil (kriteriji za odabir)

Tražimo vrhunskog, dinamičnog stručnjaka ili stručnjakinju koji ispunjavaju sljedeće kriterije za odabir:

| (a) | rukovoditeljsko iskustvo, posebno:






  — | sposobnost identificiranja ključnih problema, preuzimanja inicijative i strateškog promišljanja u odnosu na nova financijska i politička kretanja, uključujući nove prioritete politike Komisije, |
| --- | --- | --- |

(a)

rukovoditeljsko iskustvo, posebno:

—

sposobnost identificiranja ključnih problema, preuzimanja inicijative i strateškog promišljanja u odnosu na nova financijska i politička kretanja, uključujući nove prioritete politike Komisije,

| — | dinamičan i progresivan pristup novim izazovima, motiviranost i sposobnost istodobnog rješavanja više problema, |
| --- | --- |

—

dinamičan i progresivan pristup novim izazovima, motiviranost i sposobnost istodobnog rješavanja više problema,

| — | sposobnost vođenja i motiviranja stručnih timova za postizanje vrhunskih rezultata, |
| --- | --- |

—

sposobnost vođenja i motiviranja stručnih timova za postizanje vrhunskih rezultata,

| (b) | stručno znanje i iskustvo, posebno:







  — | bogato iskustvo u području javnog bankarstva, po mogućnosti u međunarodnim organizacijama, |
| --- | --- | --- |

(b)

stručno znanje i iskustvo, posebno:

—

bogato iskustvo u području javnog bankarstva, po mogućnosti u međunarodnim organizacijama,

| — | relevantno iskustvo u utvrđivanju i promicanju poboljšanja u funkcioniranju javnih uprava ili drugih organizacija, |
| --- | --- |

—

relevantno iskustvo u utvrđivanju i promicanju poboljšanja u funkcioniranju javnih uprava ili drugih organizacija,

| — | dobro poznavanje zahtjeva kontrole u takvom okruženju. |
| --- | --- |

—

dobro poznavanje zahtjeva kontrole u takvom okruženju.

| (c) | komunikacijske vještine i vještine pregovaranja, posebno:







  — | izvanredne vještine umrežavanja i poticanja kolega na rad u timovima radi postizanja zajedničkih ciljeva, |
| --- | --- | --- |

(c)

komunikacijske vještine i vještine pregovaranja, posebno:

—

izvanredne vještine umrežavanja i poticanja kolega na rad u timovima radi postizanja zajedničkih ciljeva,

| — | izvrsne komunikacijske i pregovaračke vještine te sposobnost posredovanja u složenim situacijama, |
| --- | --- |

—

izvrsne komunikacijske i pregovaračke vještine te sposobnost posredovanja u složenim situacijama,

| — | dokazana sposobnost učinkovite komunikacije sa svim dionicima u Komisiji i izvan nje te izgradnje odnosa povjerenja s njima. |
| --- | --- |

—

dokazana sposobnost učinkovite komunikacije sa svim dionicima u Komisiji i izvan nje te izgradnje odnosa povjerenja s njima.

Odabrani kandidat treba posjedovati, ili biti u mogućnosti pribaviti, valjano uvjerenje o sigurnosnoj provjeri koje je izdalo njegovo tijelo nacionalne sigurnosti. Uvjerenje o sigurnosnoj provjeri osobe administrativna je odluka koja se izdaje nakon sigurnosne provjere koju provodi nacionalno sigurnosno tijelo čijoj nadležnosti pripada osoba, u skladu s primjenjivim nacionalnim sigurnosnim zakonima i propisima, a kojom se potvrđuje da se osobi može odobriti pristup klasificiranim informacijama do određene razine. (Napominjemo da se postupak potreban za dobivanje uvjerenja o sigurnosnoj provjeri može pokrenuti isključivo na zahtjev poslodavca, a ne kandidata osobno.)

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije, |
| --- | --- |

—

državljanstvo: kandidati moraju biti državljani jedne od država članica Europske unije,

| — | diploma visokoškolskog studija: kandidati moraju imati:






  — | diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili |
| --- | --- | --- |

—

diploma visokoškolskog studija: kandidati moraju imati:

—

diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili

| — | diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje godinu dana ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku), |
| --- | --- |

—

diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje godinu dana ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku),

| — | radno iskustvo: kandidati moraju imati najmanje 15 godina radnog iskustva (1) stečenog nakon završetka studija na razini za koju su osposobljeni tijekom prethodno spomenutog obrazovanja, |
| --- | --- |

—

radno iskustvo: kandidati moraju imati najmanje 15 godina radnog iskustva (1) stečenog nakon završetka studija na razini za koju su osposobljeni tijekom prethodno spomenutog obrazovanja,

| — | rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja visoke razine (2) u području relevantnom za ovo radno mjesto, |
| --- | --- |

—

rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja visoke razine (2) u području relevantnom za ovo radno mjesto,

| — | jezici: kandidati moraju imati temeljito znanje jednog službenog jezika EU-a (3) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom razgovora, među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika EU-a (3) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom razgovora, među ostalim tako što intervju (djelomično) mogu voditi na tom drugom jeziku,

| — | dobna granica: kandidati moraju biti mlađi od dobi za redovno umirovljenje, koja za dužnosnike Europske unije nastupa zadnjeg dana u mjesecu u kojem osoba navrši 66 godina (vidjeti članak 52. točku (a) Pravilnika o osoblju (4)). |
| --- | --- |

—

dobna granica: kandidati moraju biti mlađi od dobi za redovno umirovljenje, koja za dužnosnike Europske unije nastupa zadnjeg dana u mjesecu u kojem osoba navrši 66 godina (vidjeti članak 52. točku (a) Pravilnika o osoblju (4)).

Osim toga, kandidati moraju imati reguliranu vojnu obvezu ako ona postoji, predočiti odgovarajuće pisane preporuke o osobinama zbog kojih su prikladni za obavljanje poslova radnog mjesta te posjedovati fizičku sposobnost za obavljanje tih poslova.

Odabir i imenovanje

Europska komisija odabrat će i imenovati zamjenika glavnog direktora u skladu sa svojim postupkom odabira i zapošljavanja (vidjeti Dokument o politici zapošljavanja viših dužnosnika (5)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na razgovor.

Na temelju rezultata intervjua komisija za predodabir donosi zaključke i predlaže kandidate za razgovor s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju razgovora i izvješća centra za procjenu Komisijin savjetodavni odbor za imenovanja sastavlja popis kandidata koji su ušli u uži izbor za radno mjesto zamjenika glavnog direktora.

Kandidate s tog popisa intervjuira član Komisije nadležan za Glavnu upravu za proračun (6) i član Komisije nadležan za ljudske resurse i sigurnost.

Nakon tih razgovora Europska komisija donosi odluku o imenovanju.

Dok mu država članica ne izda uvjerenje o sigurnosnoj provjeri i dok se ne dovrši postupak sigurnosne provjere na temelju zakonski propisanog informativnog sastanka Uprave za sigurnost Europske komisije, kandidat neće moći pristupiti klasificiranim podacima EU-a sa stupnjem tajnosti CONFIDENTIEL UE/EU CONFIDENTIAL ili višim niti prisustvovati sastancima na kojima se raspravlja o takvim klasificiranim podacima EU-a.

Iz praktičnih razloga te radi što bržeg završetka postupka u interesu kandidata i institucije postupak odabira provodi se isključivo na engleskom i/ili francuskom jeziku (7).

Jednake mogućnosti

Komisija namjerava ostvariti strateški cilj rodne ravnopravnosti na svim razinama upravljanja do kraja tekućeg mandata. Provodi politiku jednakih mogućnosti te potiče prijave koje pridonose većoj raznolikosti, rodnoj ravnopravnosti i općoj geografskoj ravnoteži.

Uvjeti zapošljavanja

Plaća i uvjeti zapošljavanja utvrđeni su u Pravilniku o osoblju (8).

Uspješni kandidat bit će zaposlen kao dužnosnik u razredu AD 15. Ovisno o duljini radnog iskustva bit će svrstan u stupanj 1 ili 2 u tom razredu.

Napominjemo da u skladu s Pravilnikom o osoblju svaki novi član osoblja mora proći probni rad u trajanju od devet mjeseci.

Mjesto rada je Bruxelles, u kojem je sjedište Glavne uprave za proračun.

Neovisnost i izjava o mogućem sukobu interesa

Prije preuzimanja dužnosti zamjenik glavnog direktora potpisuje izjavu o preuzimanju obveze neovisnog djelovanja u javnom interesu te prijaviti svaki interes koji bi mogao dovesti u pitanje njegovu neovisnost.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito traženi stupanj obrazovanja, radno iskustvo i znanje jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti na sljedećoj internetskoj stranici, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu e-adresu, koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidati ne prime e-poruku s potvrdom prijave, to znači da njihova prijava nije registrirana!

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu: HR-MANAGEMENT-ONLINE@ec.europa.eu

Rok za prijavu

Rok za prijavu istječe 7. prosinca 2020. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Podsjećamo da je rad odborâ za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća (9). To se osobito odnosi na povjerljivost i sigurnost takvih podataka.

---

(1)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jedanput.

(2)  Za sve godine rukovoditeljskog iskustva kandidati u životopisu moraju navesti sljedeće: 1. naziv radnog mjesta i rukovoditeljske dužnosti koje su obavljali, 2. broj podređenih zaposlenika, 3. proračunska sredstva kojima su raspolagali, 4. broj nadređenih i podređenih hijerarhijskih razina te 5. broj rukovoditelja iste razine.

(3)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=HR

(4)  https://eur-lex.europa.eu/legal-content/HR/TXT/?uri=CELEX:01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_hr.pdf

(6)  Osim ako je član Komisije, u skladu s Odlukom Komisije od 5. prosinca 2007. (PV(2007) 1811), tu zadaću prenio na drugog člana Komisije.

(7)  Komisija za odabir pobrinut će se da izvorni govornici tih jezika ne dobiju neprimjerenu prednost.

(8)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(9)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---